Diari Oficial de la Generalitat Valenciana


Sumari del DOGV 206, del 26-11-1984 (1984/803604)

DECRET 116/1984, de 12 de novembre, del Consell de la Generalitat Valenciana pel qual es modifica la Comissió de Seguiment de les Negociacions d'Adhesió d'Espanya a la Comunitat Econòmica Europea, de la Generalitat Valenciana.
----------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1984/11/12/116/dof/vci/html**

### Dades del document

Número de DOGV
:   206

Data del DOGV
:   26-11-1984

Secció del DOGV
:   DISPOSICIONS GENERALS

Número del document
:   1984/803604


Data del document
:   12-11-1984

Organisme emissor
:   Conselleria d'Economia i Hisenda

Tipus de document
:   Decret

Anàlisi jurídica

Decret 116/1984, de 12 de novembre, del Consell de la Generalitat Valenciana, pel qual es modifica la Comissió de Seguiment de les Negociacions d'Adhesió d'Espanya a la Comunitat Económica Europea, de la Generalitat Valenciana.  
El Decret 38/1983, del Consell de la Generalitat Valenciana, de 21 de març, creava la Comissió de Seguiment de les Negociacions d'Adhesió d'Espanya a les Comunitats Europees, de la Generalitat Valenciana. En el preàmbul se'n deia   
"Les actuals negociacions d'adhesió d'Espanya a la Comunitat Europea tenen trascendental importància per a l'economia de la Comunitat Valenciana. Aquesta possible adhesió a les Comunitats Europees afectarà la competència de diverses Conselleries, amb la consegüent dispersió de funcions dels distints òrgans de l'Administració Autònoma, per la qual cosa i a fi d'evitar actuacions paral·leles i divisió d'esforços, la Generalitat Valenciana amb la voluntat de seguir les negociacions i de coordinar competències, crea la Comissió de Seguiment de les Negociacions d'Adhesió d'Espanya a les Comunitats Econòmiques Europees, de la Generalitat Valenciana."   
Com a conseqüència de la modificació de l'estructura orgànica del Consell de la Generalitat Valenciana, segons Decret 37/1983, de 23 de juny, les competències de la Subsecretaria de Programació Econòmica de la Presidència han passat a ser assumides per la Conselleria d'Economia i Hisenda.   
En atenció d'aquests motius, a proposta del Conseller d'Economia i Hisenda, i amb la deliberació prèvia del Consell de la Generalitat, en sessió celebrada el dia 12 de novembre de 1984,   
DECRETE:   
Article 1.r  
Es modifica la Comissió de Seguiment de les Negociacions d'Adhesió d'Espanya a la Comunitat Econòmica Europea, de la Generalitat Valenciana, tot adscrivint-la a la Conselleria d'Economia i Hisenda.   
Article 2.n  
Són funcions de la Comissió de Seguiment de les Negociacions d'Adhesió d'Espanya a la Comunitat Econòmica Europea:   
a) Coordinar les actuacions que, en relació amb l'adhesió d'Espanya a la Comunitat Econòmica Europea, realitzen les distintes Conselleries, a fi de formular-hi una política unitària coherent.   
b) Unificar les possibles repercussions que l'adhesió de les distintes Conselleries en les reunions a celebrar amb la Secretaria d'Estat per a les Relacions amb les Comunitats Europees.   
c) Estudiar les possibles repercussions que l'adhesió comportarà per a la Comunitat Valenciana.   
d) Examinar i informar sobre tots aquells assumptes que, en relació a l'adhesió, li siguen sotmesos pel President de la Generalitat Valenciana.   
Article 3.r  
1. La Comissió serà presidida pel Director General d'Economia de la Conselleria d'Economia i Hisenda, i en formaran part com a vocals els membres següents:   
-Un representant nomenat per la Conselleria d'Economia i Hisenda.   
-Un representant nomenat per la Conselleria de la Presidència.   
-Un representant nomenat per la Conselleria de Governació.   
-Un representant nomenat per la Conselleria d'Agricultura, Pesca i Alimentació.   
-Un representant nomenat per la Conselleria d?Indústria, Comerç i Turisme.   
-Un representant nomenat per la Conselleria d'Obres Públiques, Urbanisme i Transports.   
-Un representant nomenat per la Conselleria de Cultura, Educació i Ciència.   
-Un representant nomenat per la Conselleria de Sanitat, Seguretat Social i Treball.   
-Un representant del Consell Regional de les Cambres de Comerç, Indústria i Navegació.   
Actuarà com a Secretari de la Comissió el vocal representant de la Conselleria d'Economia i Hisenda.   
La Secretaria Administrativa de la Comissió queda adscrita a la Presidència de la Generalitat i serà exercida per un funcionari designat pel Conseller de la Presidència.   
2. La Comissió podrà ser assistida per assessors o persones d'especialització reconeguda en el tema de què es tracte en cada cos.   
Article 4.t  
1. La Comissió de Seguiment de les Negociacions d'Adhesió serà convocada pel President de la Comissió, per iniciativa pròpia o per la de qualsevol dels membres de la Comissió, fent constar en la convocatòria l'Ordre del Dia.   
2. Del resultat de la sessió se n?alçarà acta per la Secretaria de la Comissió, amb indicació dels assistents, i dels acords adoptats.   
3. La Comissió de Seguiment de les Negociacions d'Adhesió a la Comunitat Econòmica Europea es regula quant al funcionament , pel que disposa la Llei de Govern Valencià i, en defecte, per la Llei de Procediment Administratiu.   
DISPOSICIO FINAL  
Aquest Decret entrarà en vigor l'endemà de la publicació en el Diari Oficial de la Generalitat Valenciana.   
València, 12 de novembre de 1984.   
El President de la Generalitat,  
JOAN LERMA I BLASCO   
El Conseller d'Economia i Hisenda,  
ANTONI BIRLANGA I CASANOVA


Còpia Permalink ELI